Document ID: 32008R1163

KOMISSION ASETUS (EY) N:o 1163/2008,
annettu 24 päivänä marraskuuta 2008,
neuvoston asetuksen (EY) N:o 40/2008 muuttamisesta harmaaturskan, valkoturskan ja koljan tiettyjen kantojen pyyntirajoitusten osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2008 16 päivänä tammikuuta 2008 annetun neuvoston asetuksen (EY) N:o 40/2008 (1) ja erityisesti sen 5 artiklan 5 ja 7 kohdan,
sekä katsoo seuraavaa:
(1)
Harmaaturskan alustavat saalisrajoitukset ICES-alueella IIIa sekä EY:n vesillä ICES-alueilla IIa ja IV vahvistetaan asetuksen (EY) N:o 40/2008 liitteessä I A.
(2)
Mainitun asetuksen 5 artiklan 5 kohdan mukaan komissio voi tarkistaa saalisrajoituksia vuoden 2008 alkupuoliskolla kerättävien tieteellisten tietojen perusteella.
(3)
Ottaen huomioon vuoden 2008 alkupuoliskolla kerätyt tiedot harmaaturskan lopulliset pyyntirajoitukset kyseisillä alueilla olisi vahvistettava.
(4)
Tieteellis-teknis-taloudellisen kalastuskomitean lausunnon mukaan enintään 148 000 tonnin saaliit vuonna 2008 vastaavat kalastuskuolevuutta 0,6, ja niiden odotetaan pitävän kannan ennalta varautuvan tason yläpuolella.
(5)
Harmaaturska on Pohjanmeren kalakanta, joka jaetaan Norjan kanssa mutta jota ei tällä hetkellä hallinnoida yhdessä Norjan kanssa. Tässä asetuksessa säädettyjen toimenpiteiden olisi oltava niiden Norjan kanssa käytyjen neuvottelujen mukaisia, jotka on järjestetty Euroopan yhteisön ja Norjan välisten kalastusneuvottelujen päätelmiä koskevan 26 päivänä marraskuuta 2007 tehdyn pöytäkirjan määräysten mukaisesti.
(6)
Sen vuoksi yhteisön osuudeksi harmaaturskan suurimmista sallituista saaliista (TAC) ICES-alueella IIIa ja EY:n vesillä ICES-alueilla IIa ja IV olisi vahvistettava 75 prosenttia 148 000 tonnista.
(7)
Asetuksen (EY) N:o 40/2008 5 artiklan 7 kohdan mukaan harmaaturskakannan pyyntirajoituksia koskevan mainitun asetuksen 5 artiklan 5 kohdan mukaisen tarkistuksen seurauksena komissio voi teolliseen käyttöön tarkoitettujen sivusaaliiden huomioon ottamiseksi harmaaturskan kalastuksessa Norjassa tarkistaa valkoturskakantaa koskevia saalisrajoituksia ICES-alueilla IIIa ja IV sekä ICES-alueella IIa sijaitsevilla EY:n vesillä samoin kuin koljakantaa koskevia pyyntirajoituksia ICES-alueilla IIIa ja ICES-alueella IIIb, IIIc ja IIId sijaitsevilla EY:n vesillä, ICES-alueella IV sekä ICES-alueella IIa sijaitsevilla EY:n vesillä.
(8)
Ottaen huomioon harmaaturskan vähäinen kalastus ICES-alueella IIIa ja EY:n vesillä ICES-alueilla IIIb, IIIc ja IIId ja koska ei ole käytettävissä uusia ennusteita koljan ja valkoturskan sivusaaliista muussa kyseisillä alueilla harjoitettavassa teollisuuskalastuksessa, valkoturskan ja koljan saalisrajoitukset ICES-alueella IIIa ja EY:n vesillä ICES-alueilla IIIb, IIIc ja IIId olisi pidettävä ennallaan loppuvuonna 2008.
(9)
Ottaen huomioon harmaaturskan lopullisten pyyntirajoitusten vahvistaminen ICES-alueella IIIa sekä EY:n vesillä ICES-alueilla IIa ja IV, valkoturskan ja koljan pyyntirajoituksia ICES-alueella IV ja EY:n vesillä ICES-alueella IIa olisi tarkistettava.
(10)
Harmaaturska on lyhytikäinen laji. Sen vuoksi saalisrajoitukset olisi pantava täytäntöön mahdollisimman pian, jotta voidaan välttää kannan mahdolliseen liikakalastukseen johtavat viiveet.
(11)
Sen vuoksi asetuksen (EY) N:o 40/2008 liitettä I A olisi muutettava.
(12)
Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 40/2008 liite I A tämän asetuksen liitteen mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä marraskuuta 2008.

Labels: 11
6